**Heimsmeistaramótið í skólaskák - Albanía, 20-29 apríl 2018**

**Við urðum þess heiðurs aðnjótandi að elstu börnum á Laufásborg voru boðið að taka þátt í HM í skólaskák í Albaníu. Þetta er í fyrsta sinn í heiminum sem leikskóli fer á Heimsmeistarmót sem er frábært fyrir okkur, að taka þetta frumkvöðlaskref.**

**Við viljum senda hjartans þakkir til allra sem hafa styrkt okkur, foreldrum okkar á Laufásborg, Hjallastefnunni, Menntamálaráðuneytinu, Skáksambandi Íslands. Þökkum líka kærlega fyrir sýndan áhuga, sérstaklega Forseta Íslands, Guðna Th. Jóhannessyni**

**Markmið okkar var:**

***læra, æfa, taka þátt og kynnast fólki frá öðrum löndum.***

**10. febrúar: Foreldrar fjögurra stúlkna á Eldri stúlknakjarna ákveða að fara og taka þátt í mótinu. Emilía Embla, Inga Jóna, Rebekka og Urður.**

**20. febrúar: Nöfn þátttakenda voru send til mótshaldara í Albaníu, Jensa og Omar munu fara fyrir hönd Laufásborgar. Samdægurs byrjuðu formlega æfingar fyrir HM, sem var 45 mínútur, tvisvar sinnum á dag á leikskólatíma.**

**24 mars: Í páskafríinu (10 dagar) voru æfingar í 7 daga og voru æfingar 1,5 tími þrisvar sinnum á dag.**

**1 apríl: Æfingar komnar í þrisvar á dag alla daga vikunnar. Bæði innan og utan leikskólatíma**

**20. apríl: Við lögðum af stað um morguninn og vorum að koma til Durres í Albaníu um kl 20:00.**

**21-29 apríl: Stúlkurnar tefldu 9 skákir, eina skák á dag. Þær gerðu sitt besta og voru ótrúlega þrautseigar að klára skákirnar sínar sem voru í kringum 2 tíma í siðastu umferðum og skrifa þurfti niður alla leikina á blað. Þetta var mikill persónulegur sigur fyrir þær, tefla dag eftir dag, taka þá í Heimsmeistaramóti sem hefur stóra umgjörð með fullt af reglum. Omar fékk að vera inn í salnum og fannst okkur það mikill stuðningur við stúlkurnar en fyrsta daginn voru þær einar inni og allt gekk ótrúlega vel og við fengum fyrsta sigurinn.**

**Ferðin til Albaníu var ótrulega skemmtileg og lærdómsrík fyrir okkur öll. Dagurinn snérist um skákina, taka æfingu, tefla og leika þess á milli. Við nutum þess að Durres er strandbær og hotelið við ströndina. Þetta var frábært og gott jafnvægi milli þess að leika og vera á HM. Daglegar æfingar voru á milli 10:00 og 12:00 og voru líka einkaæfingar. Foreldrar stóðu sig frábærlega og stúlkurnar höfðu mjög gaman á mótinu, komu út af síðustu skákinni tilbúnar í fleiri sem var ótrúlega gaman. Þær kynntust vinkonum og vinum frá hinum þjóðunum sem er mjög dýrmætt.**

**Það var Indversk stúlka sem vann í þeirra flokki 7 ára og yngri með 8 vinninga.**

**Ein stúlkan okkar fékk 4 vinninga og hinar 3,5 2,5 og 1,5. Þær geta teflt aftur að ári í sama flokki á HM í skólaskák í Túnis apríl 2019. Við erum afskaplega stolt og þakklát, þakklát foreldrum fyrir að treysta okkur og gera þetta svona ótrúlega vel með okkur. Hjartans þakkir.**

****